CELEX: 32015D1194
Language: bg
Date: 2015-07-20 00:00:00
Title: Решение за изпълнение (ЕС) 2015/1194 на Комисията от 20 юли 2015 година за публикуването с ограничение в Официален вестник на Европейския съюз на позоваването на стандарт EN 12635:2002+A1:2008 относно вратите за промишлени и търговски сгради и за гаражи съгласно Директива 2006/42/ЕО на Европейския парламент и на Съвета

21.7.2015   
            
            
               BG
            
            
               Официален вестник на Европейския съюз
            
            
               L 193/130
            
         РЕШЕНИЕ ЗА ИЗПЪЛНЕНИЕ (ЕС) 2015/1194 НА КОМИСИЯТА
   от 20 юли 2015 година
   за публикуването с ограничение в Официален вестник на Европейския съюз на позоваването на стандарт EN 12635:2002+A1:2008 относно вратите за промишлени и търговски сгради и за гаражи съгласно Директива 2006/42/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 10 от нея,
   като взе предвид становището на комитета, създаден по силата на член 22 от Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (2),
   като има предвид, че:
   
               (1)
            
            
               Когато даден национален стандарт, транспониращ хармонизиран стандарт, позоваване на който е публикувано в Официален вестник на Европейския съюз, обхваща едно или повече съществени изисквания за безопасност и опазване на здравето, определени в приложение I към Директива 2006/42/ЕО, се счита по презумпция, че машината, конструирана в съответствие с този стандарт, отговаря на съответните съществени изисквания за безопасност и опазване на здравето.
            
         
               (2)
            
            
               През декември 2010 г. Обединеното кралство внесе официално възражение по отношение на стандарт EN 12635:2002+A1:2008 „Врати за промишлени и търговски сгради и за гаражи. Монтаж и употреба“, за който беше предложено от Европейския комитет по стандартизация (CEN) да бъде хармонизиран съгласно Директива 2006/42/ЕО и позоваване на който беше публикувано за първи път в Официален вестник на Европейския съюз на 8 септември 2009 г. (3)
               
            
         
               (3)
            
            
               Основанието за официалното възражение е невъзможността на референтния стандарт EN 12453 „Врати за промишлени и търговски сгради и за гаражи. Безопасност при употреба на механизирани врати. Изисквания“, упоменат в точка 5.1 Монтаж и приложение Г към EN 12635:2002+A1:2008, да отговори на всички съществени изисквания за безопасност и опазване на здравето от приложение I към Директива 2006/42/ЕО.
            
         
               (4)
            
            
               Установените недостатъци на референтния стандарт EN 12453:2000 засягат неговите точки 4.1.1 Опасности, породени от премазващи, режещи или засмукващи части, 4.2 Опасности, породени от задвижването или източника на енергия, 4.4.3 Прескачане на зъб, 4.5 Влияние на вида на употреба върху степента на риска, 5.1.1 Избягване или предпазване от опасностите, породени от премазващи, режещи или засмукващи части и 5.5 Минимално ниво на предпазване.
            
         
               (5)
            
            
               След като проучи стандарта EN 12635:2002+A1:2008 заедно с представители на комитета, създаден съгласно член 22 от Директива 2006/42/ЕО, Комисията заключи, че стандартът не отговаря на съществените изисквания за безопасност и опазване на здравето, предвидени в точки 1.1.2 Принципи за осигуряване на безопасността, 1.1.6 Ергономия, 1.2.1 Безопасност и надеждност на системите за управление, 1.3.7 Опасности, предизвиквани от движещи се части, 1.3.8.2 Движещи се части, които участват пряко в работния процес, 1.4.1 Общи изисквания към предпазителите и предпазните устройства, 1.4.3 Специални изисквания към предпазните устройства и 1.5.14 Риск от оставане на хора, затворени в машината от приложение I към Директива 2006/42/ЕО.
            
         
               (6)
            
            
               Като се има предвид необходимостта от подобряване на стандарт EN 12635:2002+A1:2008 с оглед на аспектите по безопасността и докато бъде извършена подходяща преработка на този стандарт, публикуването в Официален вестник на Европейския съюз на позоваване на стандарт EN 12635:2002+A1:2008 следва да бъде придружено от подходящо предупреждение,
            
         ПРИЕ НАСТОЯЩОТО РЕШЕНИЕ:
   Член 1
   Позоваването на стандарт EN 12635:2002+A1:2008 „Врати за промишлени и търговски сгради и за гаражи. Монтаж и употреба“ се публикува в Официален вестник на Европейския съюз с ограничението, определено в приложението.
   Член 2
   Настоящото решение влиза в сила на двадесетия ден след публикуването му в Официален вестник на Европейския съюз.
   
      Съставено в Брюксел на 20 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 157, 9.6.2006 г., стр. 24.
   
      (2)  ОВ L 316, 14.11.2012 г., стр. 12.
   
      (3)  ОВ C 214, 8.9.2009 г., стр. 1.
   
      ПРИЛОЖЕНИЕ
      
         СЪОБЩЕНИЕ НА КОМИСИЯТА ВЪВ ВРЪЗКА С ПРИЛАГАНЕТО НА ДИРЕКТИВА 2006/42/ЕО НА ЕВРОПЕЙСКИЯ ПАРЛАМЕНТ И НА СЪВЕТА
      
      (публикуване на заглавията и номерата на хармонизирани стандарти съгласно законодателството на Съюза за хармонизация)
      
                  ЕОС (1)
                  
               
               
                  Номер и наименование на хармонизирания стандарт
                  (и референтен документ)
               
               
                  Първо публикуване в ОВ
               
               
                  Номер на заменения стандарт
               
               
                  Дата на отпадане на презумпцията за съответствие на заменен стандарт
                  Забележка 1
               
            
                  CEN
               
               
                  EN 12635:2002 + A1:2008 „Врати за промишлени и търговски сгради и за гаражи. Монтаж и употреба“
               
               
                  8.9.2009 г.
               
               
                  —
               
               
                  —
               
            
                  
                     Предупреждение: по отношение на точка 5.1 и приложение Г, настоящата публикация не засяга позоваването на стандарт EN 12453:2000, чието прилагане не води до презумпция за съответствие със съществени изисквания за безопасност и опазване на здравето 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 и 1.5.14 от приложение I към Директива 2006/42/ЕО.
               
            
                  Забележка 1:
               
               
                  обикновено датата на прекратяване на презумпцията за съответствие съвпада с датата на отменяне („dow“), определена от европейската организация за стандартизация, но на потребителите на тези стандарти се обръща внимание, че в някои изключителни случаи това може да не е така.
               
            
                  Забележка 2:
               
               
                  новият (или измененият) стандарт има същата област на приложение като заменения стандарт. На указаната дата замененият стандарт престава да осигурява презумпция за съответствие със съществените или други изисквания на съответното законодателство на Съюза.
               
            
         (1)  ЕOC: европейска организация за стандартизация:
      
                  —
               
               
                  CEN: Avenue Marnix 17, B-1000, Brussels, тел. +32 2 5500811; факс + 32 2 5500819 (http://www.cen.eu)